Mellom 45 og 50 mennesker forsøkte å ta seg ulovlig inn i Spania for en uke siden, men båten de reiste i forliste. Spanske myndigheter antar at de 32 som i løpet av den siste uken er funnet druknet, var om bord i denne båten. Noen av passasjerene skal også ha klart å komme seg i land i live.
–Søndag morgen ble fire lik funnet på sjøen, og lørdag ble flere funnet både til sjøs og på land, sa en talskvinne for myndighetene i Cadizifølge NTB-Reuters.
Flere tusen afrikanere har druknet de siste årene under forsøk på å ta seg sjøveien til Spania i synkeferdige farkoster.